**Աշխատանքի և սոցիալական հարցերի նախարարությունը հայտարարում է մրցույթ՝ քաղաքացիական ծառայության թափուր պաշտոնն զբաղեցնելու մասին**

Աշխատանքի և սոցիալական հարցերի նախարարությունը հայտարարում է արտաքին մրցույթ՝ աշխատանքի և սոցիալական հարցերի նախարարության ժողովրդագրության և ընտանիքի սոցիալական երաշխիքների վարչության ընտանիքի սոցիալական գնահատման բաժնի պետի (ծածկագիր 10-32.2-Ղ4-2) քաղաքացիական ծառայության թափուր պաշտոնն զբաղեցնելու համար:

Աշխատանքի և սոցիալական հարցերի նախարարությունը ժողովրդագրության և ընտանիքի սոցիալական երաշխիքների վարչության ընտանիքի սոցիալական գնահատման բաժնի պետի (ծածկագիր 10-32.2-Ղ4-2) պաշտոնի բնութագրի, պաշտոնը զբաղեցնող քաղաքացիական ծառայողի համար սահմանված իրավունքների, պարտականությունների, պաշտոնին ներկայացվող պահանջների՝ պաշտոնի համար պահանջվող կրթության, աշխատանքային ստաժի, մասնագիտական գիտելիքների, կոմպետենցիաների, ինչպես նաև աշխատանքի կազմակերպական լիազորությունների և ղեկավարման շրջանակների մասին տեղեկավությունը ներառված է պաշտոնի անձնագրում, որի էլեկտրոնային օրինակին կարող եք ծանոթանալ կից:

Մրցույթին մասնակցելու համար դիմումները ներկայացվում են առցանց` <https://cso.gov.am/internal-external-competitions> հղումով` 2021 թվականի հունվարի 25-ից մինչև 2021 թվականի փետրվարի 1-ը ներառյալ՝ քսանչորսժամյա ռեժիմով, կցելով անհրաժեշտ փաստաթղթերը:

Անհրաժեշտ է կցել հետևյալ փաստաթղթերը՝

1. դիմում (առցանց),  
2. անձնագիր և/կամ նույնականացման քարտի լուսանկար (եթե անձը նույնականացման կամ սոցիալական քարտ չի կցվում, ապա անհրաժեշտ է կցել անձին հանրային ծառայության համարանիշ տրամադրելու մասին տեղեկանքի կամ հանրային ծառայության համարանիշի տրամադրումից հրաժարվելու մասին տեղեկանքի լուսանկար),  
3. բարձրագույն կրթությունը հավաստող փաստաթղթի(երի) լուսանկար,  
4. աշխատանքային գործունեությունը հավաստող փաստաթղթերի լուսանկար,  
5. արական սեռի անձինք՝ նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայականի լուսանկար,  
6. լուսանկար՝ 3X4 չափսի:

Մրցույթի թեստավորման փուլը կանցկացվի 2021 թվականի մարտի 4-ին՝ ժամը 14:30-ին, Վարչապետի աշխատակազմի քաղաքացիական ծառայության գրասենյակում (հասցե՝ ք. Երևան, Տերյան 89):

Մրցույթի հարցազրույցի փուլը կանցկացվի 2021 թվականի մարտի 9-ին՝ ժամը 10:00-ին, Աշխատանքի և սոցիալական հարցերի նախարարության վարչական շենքում (հասցե՝ ք. Երևան, Կառավարական տուն N 3):

Մրցույթի հարցազրույցի փուլը կանցկացվի «Հարցարան» ձևաչափով:

Հիմնական աշխատավարձը 256623 (երկու հարյուր հիսունվեց հազար վեց հարյուր քսաներեք) դրամ է:

Նշված պաշտոնին հավակնող անձը պետք է լինի բարեկիրթ, պարտաճանաչ, հավասարակշռված, գործնական, ունենա նախաձեռնողականություն և պատասխանատվության զգացում:

Թեստում ընդգրկվող մասնագիտական գիտելիքների վերաբերյալ թեստային առաջադրանքները կազմված են հետևյալ բնագավառներից՝

* **«Քաղաքացիական ծառայության մասին» օրենք.** հոդվածներ` 10,11,16,18,20

հղումը՝ <https://www.arlis.am/DocumentView.aspx?DocID=120807>

* **«Հանրային ծառայության մասին» օրենք.** հոդվածներ՝4,5,7,8,9

հղումը՝ <https://www.arlis.am/DocumentView.aspx?DocID=141524>

* **«Սոցիալական աջակցության մասին» օրենք** հոդվածներ՝ 2,12,13,18,21, 31,36.3,39,33,35

Հղումը՝ <https://www.arlis.am/DocumentView.aspx?DocID=139019>

* **«Պետական նպաստների մասին» օրենք** հոդվածներ՝ 5,13,16

Հղումը՝ <https://www.arlis.am/DocumentView.aspx?DocID=142078>

* Ինֆորմատիկա 7-րդ դասարան։ Դասագիրք հանրակրթական դպրոցի համար։ Ս.Ս.Ավետիսյան, Ա.Վ.Դանիելյան։ Մասնագիտական խմբագիր՝ Ռ.Վ. Աղգաշյան։ Երևան 2012

հղումը՝<http://fliphtml5.com/fumf/egdx>

* «Գրավոր խոսք», Վազգեն Գաբրիելյան, երրորդ լրամշակված հրատարակությունուն, Լիմուշ հրատարակչություն, Երևան 2012 թ.

հղումը՝ <http://www.parliament.am/library/books/gravor-khosq.pdf>

Թեստում ընդգրկվող կոմպետենցիաների վերաբերյալ թեստային առաջադրանքները կազմված են տվյալ պաշտոնի համար սահմանված և Հայաստանի Հանրապետության կառավարության պաշտոնական ինտերնետային կայքէջում՝ <https://www.gov.am/am/announcements/item/346/>

հրապարակված ընդհանրական կոմպետենցիաներից, մասնավորապես՝

* «Աշխատակազմի կառավարում» կոմպետենցիա,  
  հղումը՝ <https://www.gov.am/u_files/file/Haytararutyunner/1.pdf>
* «Խնդրի լուծում» կոմպետենցիա,  
  հղումը՝ <https://www.gov.am/u_files/file/Haytararutyunner/4.pdf>
* «Որոշումների կայացում» կոմպետենցիա, հղումը՝ <https://www.gov.am/u_files/file/Haytararutyunner/7.pdf>
* « Բարեվարքություն» կոմպետենցիա, հղումը՝  <https://www.gov.am/u_files/file/Haytararutyunner/3.pdf>

Մրցույթին մասնակցել ցանկացող քաղաքացիները մրցույթի վերաբերյալ հարցերի և լրացուցիչ տեղեկությունների համար կարող են զանգահարել Աշխատանքի և սոցիալական հարցերի նախարարություն հեռախոսահամար՝ 010-58-37-51: